Ο οδηγός σού έδωσε
όλα τα εργαλεία για να γίνεις αρχηγός αίρεσης.
Ελπίζω να πρόσεχες,
καθώς είναι ώρα για το τελευταίο μάθημα
για το πώς να αποφύγεις το άσχημο τέλος των πιο χαρισματικών γκουρού.
ΑΣΑΧΑΡΑ - ΕΚΤΕΛΕΣΗ
Μη σε πτοούν αυτές οι πιθανότητες.
Μπορείς να πάρεις άλλο δρόμο,
να διατηρήσεις την ομάδα σου επί γενιές
ακολουθώντας τον ίδιο τον αιώνιο πατέρα,
τον Σουν Μιουνγκ Μουν.
Έναν θρυλικό πνευματικό ηγέτη
του οποίου η παγκόσμια γοητεία
έθεσε ένα στάνταρ που λίγοι κατάφεραν να συναγωνιστούν.
Ο Μουν ένωσε το χάσμα ανάμεσα στην πολιτική, το χρήμα και τη θρησκεία.
Ήταν η τριπλέτα.
Θα σου δείξει ο Μουν πώς να κάνεις την ομάδα ακολούθων σου
μια παγκόσμια δύναμη φτιαγμένη να κρατήσει για πάντα.
Ευχαριστώ.
ΣΟΥΝ ΜΙΟΥΝΓΚ ΜΟΥΝ
ΠΩΣ ΝΑ ΓΙΝΕΙΣ ΑΡΧΗΓΟΣ ΑΙΡΕΣΗΣ
6. ΓΙΝΕ ΑΘΑΝΑΤΟΣ ΣΟΥΝ ΜΙΟΥΝΓΚ ΜΟΥΝ
Σε έξι δεκαετίες,
ο αιδεσιμότατος Σουν Μιουνγκ Μουν έκανε την Ενωτική Εκκλησία,
συχνά αναφερόμενη ως Μούνι,
ένα μαζικό κίνημα με επιρροή ακόμα και σήμερα,
πάνω από μια δεκαετία μετά τον θάνατό του.
Από όλες τις νέες θρησκείες που εμφανίστηκαν τη δεκαετία του '70,
η Ενωτική Εκκλησία θεωρείται
η πιο επιτυχημένη.
Απέδειξαν ότι μπορούν να αντέξουν.
Αν θες να μάθεις πώς να οργανώσεις την ομάδα για να κρατήσει,
πρέπει να μάθεις κάποια πράγματα για τον ίδιο τον Μουν.
ΓΕΓΟΝΟΣ 1. ΤΟ ΠΕΠΡΩΜΕΝΟ ΤΟΥ ΜΟΥΝ ΟΡΙΣΤΗΚΕ ΑΠΟ ΤΟΝ ΟΥΡΑΝΟ
Η επίσημη ιστορία της ίδρυσης της Ενωτικής Εκκλησίας
ήταν πως στα 15 ή 16 του,
ο Μουν ήταν στα βουνά της Κορέας την Κυριακή του Πάσχα και προσευχόταν.
Του εμφανίστηκε ο Ιησούς και του είπε
"Ήρθα και απέτυχα να εκπληρώσω την αποστολή μου.
Εκπλήρωσε εσύ την αποστολή μου".
Ο Μουν αρνήθηκε στην αρχή.
Είπε "Όχι, δεν μπορώ". Ο Ιησούς είπε "Σε παρακαλώ, πάρε την αποστολή μου.
Είσαι ο εκλεκτός". Κι αυτός είπε "Καλά, θα το κάνω".
Αυτά ακούγαμε μεγαλώνοντας.
ΓΕΓΟΝΟΣ 2. Ο ΜΟΥΝ ΕΚΑΝΕ ΤΗΝ ΠΕΡΙΟΥΣΙΑ ΤΟΥ ΣΤΗΝ ΑΣΙΑ
Η Ενωτική Εκκλησία
είχε ενεργά μέλη στην Ιαπωνία και την Κορέα.
ΚΙΜΙΑΚΙ ΝΙΣΙΝΤΑ ΚΑΘΗΓΗΤΗΣ ΚΟΙΝΩΝΙΚΗΣ ΨΥΧΟΛΟΓΙΑΣ
Στην Ιαπωνία μπορούσες να βγάλεις λεφτά.
Η στρατηγική ήταν να αποκτήσει οικονομική δύναμη.
Είμαι μισός Ιάπωνας.
Αξίες όπως η αφοσίωση και η τιμή είναι πολύ ισχυρές στην Ιαπωνία,
οπότε πιστεύω ότι ο Μουν το εκμεταλλεύτηκε αυτό.
ΓΕΓΟΝΟΣ 3. Ο ΜΟΥΝ ΕΙΧΕ ΕΜΜΟΝΗ ΜΕ ΤΟ ΑΜΕΡΙΚΑΝΙΚΟ ΟΝΕΙΡΟ
Τη δεκαετία του '70,
ο Μουν ήρθε στις ΗΠΑ και άρχισε να προσπαθεί να κερδίσει πιστούς.
Εγκαταστάθηκε στο Ταριτάουν της Νέας Υόρκης,
ένα προάστιο βόρεια της Νέας Υόρκης.
Το λέω Σημείο Μηδέν της Ενωτικής Εκκλησίας,
όπου ζούσαν πολλές οικογένειες.
Ήταν η εποχή των αιρέσεων στις ΗΠΑ.
Οι χίπηδες της δεκαετίας του '60 αναζητούσαν την αλήθεια,
την αγάπη, έναν καλύτερο τρόπο ζωής.
Είχε πάρα πολλά μέλη.
Εμφανιζόταν ως χριστιανική εκκλησία νέας εποχής
ενώ ήταν μια άκρως συντηρητική οργάνωση.
Έτσι απέκτησε πρόσβαση ο Μουν.
Πώς ο φιλόδοξος ευαγγελιστής
έφτασε στην κορυφή του πνευματικού βουνού;
Όλα ξεκίνησαν με ένα κόλπο.
ΤΑΚΤΙΚΗ ΔΟΛΩΜΑ ΚΑΙ ΜΕΤΑΣΤΡΟΦΗ
Κάτι χαρακτηριστικό μιας αίρεσης είναι η ασύδοτη εξαπάτηση
από την αρχή ως το τέλος.
Αν αυτές οι ομάδες διαφήμιζαν τι πίστευαν πραγματικά,
την πραγματική τους ιδεολογία,
δεν θα έμπαινε κανείς.
Και σιγά σιγά, με τον καιρό, σου ζητούνται όλο και περισσότερα.
Από τη ζωή σου αφαιρείται όλο και περισσότερος έλεγχος.
Έτσι, πρέπει να προσφέρεις στους πιθανούς οπαδούς μια νέα αλήθεια,
όπως έκαναν οι πονηροί αρχηγοί.
Η αίρεση του επί οκτώ φορές υποψήφιου προέδρου των ΗΠΑ
Λίντον Λαρούς είχε ονόματα όπως Ινστιτούτο Σίλερ
και Ίδρυμα Ενέργειας Σύντηξης
για να κρύψει τη σχέση της με τον αμφιλεγόμενο αρχηγό.
Ισχυρίζονταν ότι οι Εβραίοι δημιούργησαν την Κου Κλουξ Κλαν
και ότι οι Μπους συνεργάζονταν με τους ναζί.
Ο Τσαρλς Ντίντριχ ξεκίνησε τη Σίνανον ως κέντρο απεξάρτησης από τα ναρκωτικά.
Ανάγκασε τους πιστούς
να του δώσουν τα λεφτά τους και δεν τους άφηνε να φύγουν.
Το πράγμα χάλασε όταν προσπάθησε να δολοφονήσει δικηγόρο με κροταλία.
Οι ακόλουθοι της Αυστραλής Ανν Χάμιλτον Μπερν
νόμιζαν ότι ανήκουν σε ομάδα γιόγκα,
εκτός απ' όσους ήξεραν ότι ετοίμαζε
τα παράνομα υιοθετημένα παιδιά της για να δημιουργήσουν μια ανώτερη φυλή.
Ενώ αμφισβητείται το αν η Ενωτική Εκκλησία είναι αίρεση,
ο Μουν ήξερε ότι η μεσσιανική αποστολή του δεν θα γινόταν εύκολα δεκτή.
Οπότε, λέγεται ότι έκανε την απάτη ομαδικό άθλημα.
Κάτι που μαθαίναμε όταν κάναμε προσηλυτισμό
ήταν να μην αποκαλύπτουμε ότι είμαστε μέλη της Ενωτικής Εκκλησίας, ή Μούνι.
Αν το ήξεραν, θα ήταν λιγότερο δεκτικοί.
Μπορείς να το πεις ψέμα,
αλλά οι Μούνι το έλεγαν "ουράνια εξαπάτηση".
Η αρχή της "ουράνιας εξαπάτησης"
είναι ότι μπορείς να πεις τα πάντα αν είναι για τους σκοπούς της εκκλησίας,
του Θεού.
Όταν ρωτούσαν από πού είμαστε, λέγαμε από την CARP.
Την Κολεγιακή Ένωση Αναζήτησης Αξιών.
Ή από την IOWC, τη Διεθνή Σταυροφορία Ενός Κόσμου,
επειδή ήταν θαυμάσια, δυνατά ονόματα που δεν ήταν "Ενωτική Εκκλησία".
Αν και η εκκλησία αρνείται τη χρήση πρακτικών εξαπάτησης,
ακούστε πώς παρέσυραν τη νεαρή Νταϊάν Μπενσκότερ.
Ήταν στις αρχές της δεκαετίας του '70.
Ήμουν 17. Περπατούσα στον δρόμο.
Κάποιος μου έδωσε μια μπανάνα τυλιγμένη σε ένα φυλλάδιο.
Έλεγε "Πορεία για την παγκόσμια ειρήνη. 240 χλμ. Από την Όμαχα στο Ντε Μόιν".
Χορηγός είναι η Σταυροφορία Ενός Κόσμου.
Ως επίδοξη δημοσιογράφος, η Νταϊάν μυρίζεται ένα θέμα.
Λίγες μέρες μετά,
η Νταϊάν παίρνει μέρος στην πενθήμερη πορεία στα μεσοδυτικά
και γρήγορα αρχίζει να κάνει φίλους.
Σ' αυτήν την πορεία,
πάντα δύο άτομα
ενδιαφέρονταν πολύ για τη ζωή μου και περπατούσαν μαζί μου.
Ήθελαν να μάθουν τι αγαπούσα,
τι ήθελα να κάνω στη ζωή μου.
Κανείς, ίσως ποτέ, δεν μου είχε δώσει τόση προσοχή.
Η Νταϊάν δέχεται επίθεση αγάπης.
Είναι η αγαπημένη τακτική των Μούνι για να ξελογιάζουν ανυποψίαστα νέα μέλη,
ακόμα και δύσπιστους δημοσιογράφους.
Ήταν πολύ ωραίο που κάποιος νοιαζόταν τόσο για το τι πίστευα.
Η ομάδα προχωρά ασταμάτητα. Κοιμάται μόλις λίγες ώρες κάθε νύχτα.
Μέναμε σε υπόγεια εκκλησιών στην πορεία.
Ήταν εξαντλητικό.
Κάθε βράδυ, η ομάδα ακούει επί ώρες
κηρύγματα από ένα βιβλίο που ονομάζεται Θεία Αρχή.
Ο συγγραφέας του;
Ο Σουν Μιουνγκ Μουν.
Η Θεία Αρχή εξηγεί
ότι το σχέδιο του Θεού ήταν ο Ιησούς να παντρευτεί και να κάνει αναμάρτητα παιδιά,
αλλά ο Ιησούς απέτυχε,
οπότε ο Θεός έστειλε έναν άλλο μεσσία που γεννήθηκε στην Κορέα τη δεκαετία του '20.
Είχαμε όλη αυτήν την επιφοίτηση ότι ο μεσσίας ήταν ο Μουν.
"Θεέ μου".
Όλοι ξεσπούσαμε σε κλάματα.
Έλεγαν
"Ο λόγος που ήρθες εδώ είναι επειδή ο Θεός σε οδήγησε εδώ".
Χωρίς να το καταλάβει,
η Νταϊάν είχε προσηλυτιστεί απόλυτα στην Ενωτική Εκκλησία.
Μένει μόνο να γνωρίσει τον ίδιο τον μεσσία.
Όλα τα μέλη έκλαιγαν.
Έτρεξαν, έπεσαν στα πόδια του και του φιλούσαν τα παπούτσια.
Ήταν μια πανέμορφη σκηνή λατρείας.
Και μ' αυτό, κόλλησε.
Οι μέθοδοι προσηλυτισμού του Μουν
τα πρώτα χρόνια ήταν εξαιρετικά αποτελεσματικές.
Χιλιάδες νέοι άνθρωποι μπήκαν στην Ενωτική Εκκλησία,
που ξεκίνησε στην Κορέα.
Πολλοί άνθρωποι πείστηκαν.
Αυτό ήθελαν, ο Μουν ήταν η Δευτέρα Παρουσία,
ήταν ο μεσσίας.
Πιστεύω ότι είναι προφήτης, ισάξιος με τον Ιωάννη τον Βαπτιστή.
Ετοιμάζει τον δρόμο για τη Δευτέρα Παρουσία.
Η παραπλάνηση όπως λέει ο οδηγός θα προσελκύσει τον κόσμο.
Η διατήρηση του κινήματος όμως
θα απαιτήσει κάτι πιο απτό.
ΤΑΚΤΙΚΗ ΝΑ ΕΙΣΑΙ ΕΠΙΧΕΙΡΗΣΗ
Για να διαρκέσει η ομάδα σου,
δεν αρκεί μόνο η πίστη.
Θα χρειαστείς επίσης και μετρητά.
Σίγουρα υπήρχε επιχειρηματικό κομμάτι στην Ενωτική Εκκλησία.
Μας έλεγαν ότι πρέπει να μαζέψουμε λεφτά
ώστε να δημιουργηθεί Ουράνιο Βασίλειο στη Γη,
επειδή εκεί ήταν η δύναμη.
Για να εδραιώσει τη γήινη δύναμη,
ο Μουν επένδυσε στα πάντα όλα.
Από τσάι τζίνσενγκ,
ως εκτοξευτήρες χειροβομβίδων Μ79.
Σε ξενοδοχεία, πανεπιστήμια, ομάδες χορού,
γήπεδα γκολφ,
ακόμα και σε εκτροφεία τσιντσιλά.
Ίσως η πιο καθοριστική επένδυση όμως ήταν αυτή.
Η True World Foods,
που έφερε το δώρο του σούσι στις αμερικανικές ακτές.
Η γεύση είναι θεϊκή.
Η True World Foods λέει ότι είναι ο μεγαλύτερος προμηθευτής σούσι
στα αμερικανικά εστιατόρια. Κρίμα, μ' αρέσει πολύ το σούσι.
Κι εμένα.
Όποτε τρώω, σκέφτομαι
"Ίσως έδωσα λεφτά στην εκκλησία".
Αν δεν θες ο εφοριακός να παίρνει μερίδιο από τα κέρδη,
πρέπει να προσλάβεις έξυπνους λογιστές.
Πολλές ομάδες αυτοανακηρύσσονται θρησκείες
για να μη χρειάζεται να πληρώνουν φόρους.
Προφανώς είναι πολύ εύκολο να γίνεις θρησκεία στις ΗΠΑ.
Και σύμφωνα με πρώην μέλη,
ο Μουν είχε ένα ακόμα κόλπο για να μεγιστοποιήσει τα κέρδη του.
ΔΩΡΕΑΝ ΕΡΓΑΤΙΚΑ
Δούλευα μερικές φορές 18 ώρες τη μέρα, εφτά μέρες τη βδομάδα, χωρίς πληρωμή.
Η μαμά μου ήταν συνεχώς στην εκκλησία σε βρεφοκομεία.
Δεν πληρώθηκε ποτέ.
Μπορεί οι οπαδοί σου να σφίγγουν τις ζώνες τους.
Δεν χρειάζεται να το κάνεις κι εσύ.
Ο Μουν είχε μια τεράστια έκταση.
Είχαν σωματοφύλακες, προστατεύονταν για τον Θεό.
Δεν τους έλειπε τίποτα. Δεν έλειψε ποτέ τίποτα από τα παιδιά τους.
Είχε σκάφη, είχε γιοτ, τα είχε όλα.
Κι εμείς ήμασταν τυχεροί που του τα δίναμε.
Φυσικά τα λεφτά, ακόμα και τα πολλά λεφτά, δεν είναι το παν.
Για να πετύχεις την αθανασία ως πνευματικός ηγέτης,
πρέπει να βελτιώσεις το προφίλ σου.
Όταν έρθει η ώρα να αποκαλυφθείς σε όλους, κάνε το με ηχηρό τρόπο.
ΤΑΚΤΙΚΗ ΔΩΣΕ ΤΟΥΣ ΣΟΟΥ
Πώς αποδεικνύεις τη γοητεία της θεολογίας σου στον κόσμο;
Γράφεις μια δήλωση αποστολής;
Βαρετό.
Πας σε τοκ σόου;
Συμβατικό.
Όχι. Γεμίζεις ένα στάδιο σαν να είσαι ροκ σταρ.
Οι μεγάλοι ηγέτες ξέρουν να κάνουν σόου.
Έχουν φώτα, έχουν μουσική,
έχουν τεράστιο κοινό που χειροκροτεί.
Πρέπει να δημιουργήσεις μια εμπειρία που είναι έντονη,
που είναι πνευματική, που είναι ιδιαίτερη.
Πείτε ό,τι θέλετε για τον Μουν,
αλλά ο τύπος είχε γοητεία.
Στην Ενωτική Εκκλησία δινόταν μεγάλη έμφαση
σ' αυτές τις εκδηλώσεις.
Έκαναν πιο γνωστό τον Μουν
και η προσοχή όλων ήταν στραμμένη σ' εκείνον.
Ήθελε πραγματικά μαζική λατρεία.
Τίποτα απ' όσα έκανε δεν ήταν μικρό.
Μίλησε στο Μάντισον Σκουέρ Γκάρντεν το 1974.
Μίλησε στο γήπεδο των Γιάνκις την 1η Ιουλίου του 1976.
Αργότερα εκείνη τη χρονιά, ο Μουν εμφανίστηκε στο Μνημείο του Ουάσινγκτον.
Μ' αυτούς όμως έκανε ο Μουν τη μεγαλύτερη εντύπωση.
ΟΜΑΔΙΚΟΙ ΓΑΜΟΙ
Ο αιδεσιμότατος Μουν
έκανε πολλούς ομαδικούς γάμους
ως επίδειξη της επιρροής του και της δύναμής του.
Ζήτω οι Αληθινοί Γονείς!
Φυσικά, δεν είναι αυτός ο επίσημος λόγος.
Ο στόχος του μεσσία ήταν να δημιουργήσει μια ιδανική κοινωνία ανθρώπων
απαλλαγμένων από το προπατορικό αμάρτημα.
Ήταν ένας τρόπος να εξαγνιστείς από το αμάρτημα με το οποίο γεννήθηκες,
να επιστρέψεις στον Θεό.
Το καλοκαίρι του 1982, η μητέρα της Λίζα δέχτηκε με ευγνωμοσύνη αυτήν την τιμή.
Οι καλύτερες θέσεις που είχα ποτέ εκεί ήταν στον γάμο της μητέρας μου.
1982 ΝΕΑ ΥΟΡΚΗ
Η Μίμι, η μητέρα της Λίζα, ήταν μέλος επί οκτώ χρόνια.
Ο αρραβώνας της είχε οριστεί σε τελετή ευλογίας τρία χρόνια πριν.
Ο Μουν κυριολεκτικά επέλεγε τον σύζυγό σου σε μια τεράστια αίθουσα.
Σήκωνε έναν άντρα, κοιτούσε τις γυναίκες
και του διάλεγε κάποιο ταίρι.
Η μαμά της Λίζα είχε πάρει διαζύγιο.
Αυτό στα μάτια των Μούνι την έκανε ελαττωματική.
Ο Μουν την έκανε να σηκωθεί,
και είπε "Ποιος θα ήταν πρόθυμος να την αναλάβει;"
Και κάποιος που θα αποκαλέσω Φιλ σηκώθηκε και είπε "Εγώ".
Και έτσι έγιναν ζευγάρι.
Ο Μουν δίνει στα φρεσκοαρραβωνιασμένα ζευγάρια μόλις λίγα λεπτά μαζί
πριν δώσει εντολή σε όλους να επιστρέψουν στην αποστολή τους.
Είδαν ο ένας τον άλλον μόνο μία ή δύο φορές μέχρι να έρθει η ώρα του γάμου.
Όταν έρχεται η μέρα του γάμου, η τελετή διαρκεί πολλές ώρες.
Όταν παντρεύτηκε η μαμά μου, ήταν εκεί 2.074 ζευγάρια.
Θυμάμαι να κάθομαι,
να βλέπω τη θάλασσα από μαύρο και λευκό,
να ψάχνω τη μαμά μου, να μην τη βρίσκω.
Οι οπαδοί του Μουν το κάνουν για τον Θεό, αλλά ο Μουν το κάνει για τις κάμερες.
Κι ο κόσμος το προσέχει.
Ο Μουν απέκτησε την περισσότερη φήμη από τους ομαδικούς γάμους.
Δεν υπήρξε ποτέ πριν κάτι ανάλογο.
Είναι όλα παράσταση.
Οι γάμοι είναι δημόσιες σχέσεις.
Ζήτω!
Οι ομαδικοί γάμοι
έκαναν κάτι καλύτερο για τους αιώνιους στόχους του.
Τι ακολουθεί τον έρωτα και τον γάμο;
ΤΑΚΤΙΚΗ ΔΗΜΙΟΥΡΓΗΣΕ ΤΗΝ ΕΠΟΜΕΝΗ ΓΕΝΙΑ
Ο ήχος από τα βήματα μικρών ακολούθων εξασφαλίζει
τη συνέχιση της ομάδας σου.
Ο Μουν το κατανοούσε τόσο καλά αυτό, που το ενσωμάτωσε στη βασική θεολογία.
Ο Μουν έβαλε τα δικά του παιδιά, τα "Αληθινά Παιδιά",
στην κορυφή της πυραμίδας της δύναμης της Ενωτικής Εκκλησίας.
Ήταν τα παιδιά του μεσσία,
οπότε μπορούσαν να κάνουν τα πάντα.
Μετά ήταν τα "Ευλογημένα Παιδιά",
από ζευγάρια που είχε φτιάξει ο Πατέρας.
Αν γεννηθείς στην εκκλησία, είσαι ελεύθερος από το προπατορικό αμάρτημα.
Οπότε, μας φέρονταν σαν να είμαστε ιδιαίτεροι.
Υπήρχαν παιδιά από γάμους
που δεν είχε ευλογήσει ο Μουν.
Είχαν ακόμα το προπατορικό αμάρτημα.
Όσο για τους υπόλοιπους…
Ο υπόλοιπος κόσμος κατοικείται από τον Σατανά.
Όταν βλέπεις τα πράγματα έτσι, δεν θες την ευλογία;
Χρησιμοποιήθηκε για να μας αναγκάσει να μείνουμε στην εκκλησία.
"Αν κάνεις σεξ με κάποιον
έξω από την ομάδα αγνού αίματος,
δεν είσαι πια αγνός,
και χιλιάδες χρόνια πνευματικής προετοιμασίας
για να έρθει ο μεσσίας να εξαγνίσει το αίμα μας
καταστρέφονται, πας στην Κόλαση".
Οπότε… μεγάλη πίεση.
Για να φροντίσει να μην παραστρατήσουν τα Ευλογημένα Παιδιά,
ο Μουν πρόσφερε επανεκπαίδευση στην Κατασκήνωση της Ανατολής.
Η κατασκήνωση ήταν σαν εκείνη της μελέτης της Βίβλου.
Ήταν για παιδιά δεύτερης γενιάς.
Η κατασκήνωση προσφέρει πληθώρα ωφέλιμων δραστηριοτήτων.
Είχαμε κολύμπι,
τοξοβολία,
πεζοπορία.
Όλα κάτω από το άγρυπνο βλέμμα του Αληθινού Πατέρα.
ΚΑΛΩΣ ΗΡΘΑΤΕ
Κάθε πρωί πριν το πρωινό,
όλη η κατασκήνωση συναντιέται για ασκήσεις δεσίματος.
Κάναμε ομαδικά αλματάκια.
Μετρούσες τα αλματάκια σου,
παρέλειπες έναν αριθμό.
Αν κάποιος ξεχνούσε να παραλείψει αριθμό, ξεκινούσαμε από την αρχή.
Δεν τρώγαμε μέχρι να τα καταφέρουμε.
Ακολουθούσαν οκτώ ώρες κηρύγματος για τη θεολογία της εκκλησίας.
Έβλεπαν ποιος αποκοιμόταν.
Τον ξυπνούσαν σκουντώντας τον με ένα ξύλο.
Έβλεπαν και ταινίες.
Βλέπαμε κάτι βίντεο για το πώς άρπαζαν μέλη της εκκλησίας
κυριολεκτικά από τον δρόμο, και τα έβαζαν σε ένα βαν για να τα αποπρογραμματίσουν.
Οι αποπρογραμματιστές ήταν σαν μπαμπούλες για μας.
ΟΧΙ ΣΕΞ
Την υπόλοιπη μέρα μάθαιναν τους κινδύνους του προγαμιαίου σεξ
και ετοιμάζονταν για τους δικούς τους ευλογημένους γάμους.
Σίγουρα λιγότερο διασκεδαστικό από το κανό.
Ο σκοπός ήταν να συνεχίσουμε να πιστεύουμε στην εκκλησία.
Μας έδινε διασκεδαστικές εμπειρίες όταν ήμασταν παιδιά
μαζί με πολλή κατήχηση.
Ο καλύτερος τρόπος για να προστατεύσεις την επένδυση στο μέλλον της ομάδας.
Αλλά πριν εξαργυρώσεις…
πρέπει να λύσεις τα προβλήματα που έχεις στο παρόν.
ΕΛΕΓΧΟΣ ΚΡΑΤΙΚΗΣ ΧΡΗΜΑΤΟΔΟΤΗΣΗΣ
Αγαπάμε τα παιδιά μας, είναι υπέροχα.
Έχουν υποστεί εντατική πλύση εγκεφάλου
από τον Μουν.
Χάρη στον οδηγό,
δεν θα αντιμετωπίσεις τα εμπόδια μόνος.
ΤΑΚΤΙΚΗ ΚΑΝΕ ΦΙΛΟΥΣ ΣΕ ΥΨΗΛΕΣ ΘΕΣΕΙΣ
Με εκατομμύρια στην τράπεζα
και πολλές γενιές ακολούθων υπό την εξουσία σου,
σίγουρα σε ζηλεύουν οι όμοιοί σου,
αλλά πρέπει να περιμένεις μερικές νάρκες στον δρόμο σου.
Οι περισσότεροι αρχηγοί αίρεσης είναι νάρκισσοι και μεγαλομανείς.
Δεν πιστεύουν ότι πρέπει να ακολουθούν
τους κανόνες της κοινωνίας όπως κάθε άλλος.
Οπότε, μπορεί να συμβαίνουν πολλά που ελπίζουν να μη μαθευτούν.
Γι' αυτό είναι καλό να έχεις ισχυρούς συμμάχους, όπως είχε ο Μουν.
Ήξερε πώς να εμπνέει
ένα αίσθημα εμπιστοσύνης στους ανθρώπους.
Ήξερε ποιον να συναντήσει, ποιον να γνωρίσει,
με ποιον να φωτογραφηθεί,
και είχε ιδιαίτερη επιτυχία στο να καλοπιάνει μέλη
του συντηρητικού κατεστημένου στις ΗΠΑ.
Στη μάχη ενάντια στον κομμουνισμό,
ο αιδεσιμότατος Σουν Μιουνγκ Μουν ξεκίνησε μια παγκόσμια σταυροφορία
για να επιφέρει την απόλυτη ήττα αυτής της άθεης αυτοκρατορίας του κακού.
Ήταν εύκολο για αυτούς στα δεξιά να συμμαχήσουν μαζί του,
επειδή εξέφραζε τα ίδια ιδανικά
που είχαν για τον αντικομουνισμό,
τη θρησκευτική ελευθερία.
Κατάφερε να προχωρήσει πολύ λόγω των δικών του πολιτικών πεποιθήσεων.
Ο Μουν όμως θα ανακάλυπτε τα όρια της παρούσας σχέσης του.
Ο αιδεσιμότατος Μουν αντιμετωπίζει ποινή φυλάκισης 18 μηνών
επειδή δεν πλήρωσε φόρους για τους τόκους μεγάλων ποσών
από τα κεφάλαια της εκκλησίας στους προσωπικούς του λογαριασμούς.
Ο Μουν αρνήθηκε κάθε αδίκημα.
Και άλλοι συμφώνησαν.
Φαίνεται ότι η εφορία και η κυβέρνηση υπερέβησαν τα όριά τους
στον διαχωρισμό κράτους και εκκλησίας.
Μετά από 13 μήνες στη φυλακή,
ο Μουν αξιοποίησε περισσότερα χρήματα,
ώστε οι φίλοι του να ξέρουν ότι ήταν στο πλευρό τους.
Δημιούργησαν μια παγκόσμια οργάνωση ειρήνης, μπήκαν στον ΟΗΕ.
Ο Μουν ξεκίνησε και μια συντηρητική εφημερίδα,
τους Washington Times.
Οι Washington Times…
ΠΡΟΕΔΡΟΣ ΤΖΟΡΤΖ ΜΠΟΥΣ
…είναι μια εφημερίδα που έφερε ισορροπία
στον τρόπο κάλυψης της Ουάσινγκτον.
Πολλοί δεν ήξεραν καν ότι ο Μουν ξεκίνησε αυτήν την εφημερίδα
κι ότι οι άνθρωποι του Μουν διοικούσαν την εφημερίδα.
Οι επενδύσεις του Μουν τού έδιναν επιρροή
και, κυρίως, προστασία.
Μπορείς και να πεις ότι ακολούθησε το ρεύμα.
Λίγοι ρεπουμπλικάνοι πρόεδροι δεν έχουν μιλήσει σε εκκλησιαστική εκδήλωση,
δεν πληρώθηκαν γι' αυτό.
Αλλά στον δρόμο προς την αθανασία,
ο Μουν έπρεπε να ξεπεράσει το πιο επίμονο εμπόδιο απ' όλα.
ΘΑΝΑΤΟΣ
Αδύνατο;
Όχι αν ακολουθήσεις τον οδηγό μια τελευταία φορά.
ΤΑΚΤΙΚΗ ΓΙΝΕ ΑΙΩΝΙΟΣ
Θάνατος.
Το τέλος του δρόμου για όλους μας,
ακόμα και για επιτυχημένες αιρέσεις και τους θνητούς ηγέτες τους.
Πολύ λίγες ομάδες μπορούν να επιβιώσουν μετά τον θάνατο ενός ηγέτη.
Ο Μουν όμως είχε ένα σχέδιο πολλών σταδίων για να γίνει αθάνατος.
Ξεκινούσε από ένα αγαπημένο του κτίριο,
το Καπιτώλιο.
23 ΜΑΡΤΙΟΥ 2004
Ένα δροσερό βράδυ Τρίτης,
καλεσμένοι φτάνουν στο κτίριο Ντέρκσεν
για μια εκδήλωση με τίτλο Βραβεία Πρεσβευτές της Ειρήνης.
Ξεκινά ως τυπική εκδήλωση
όπου τιμάται η συνεισφορά θρησκευτικών ηγετών.
Αλλά καθώς η εκδήλωση προχωρά,
οι ομιλίες προετοιμάζουν για τα τιμώμενα πρόσωπα της βραδιάς,
τον Σουν Μιουνγκ Μουν και τη γυναίκα του, Χακ Τζα Χαν.
Δύο μέλη του Κογκρέσου δίνουν στο ζευγάρι βασιλικό ένδυμα,
απονέμοντας στον Μουν τον τίτλο
"Βασιλιάς της Ειρήνης".
Ο Μουν αυτοανακηρύσσεται σωτήρας της ανθρωπότητας
και δημιουργός του Βασιλείου του Ουρανού για πάντα.
Μ' αυτό περνούσε ένα μήνυμα.
Το επικύρωνε στο Κογκρέσο από μέλη του Κογκρέσου.
Αυτό είναι τεράστιο πράγμα.
Αλλά για να το σιγουρέψει απόλυτα,
χρειαζόταν κάτι πολύ πιο συγκεκριμένο,
ένα σχέδιο διαδοχής.
Το να έχεις σχέδιο διαδοχής με άτομα που θα ήταν δημοφιλή
στα υπόλοιπα μέλη
είναι σημαντικό, επειδή ο αρχηγός κάποια στιγμή θα πεθάνει.
Η στρατηγική του Μουν, όπως σε βασιλείς,
ήταν να μείνει η εξουσία στην οικογένεια.
Ετοίμασε τη σύζυγό του και τον μικρότερο γιο του, Χιανκ Τζιν,
γνωστό και ως Σον,
για να συνεχίσουν την κληρονομιά του μετά θάνατο.
Πώς θα λειτουργήσει το σχέδιο όταν φτάσει εκείνη η ώρα;
3 ΣΕΠΤΕΜΒΡΙΟΥ 2012 58 ΧΡΟΝΙΑ ΜΕΤΑ ΤΗΝ ΙΔΡΥΣΗ ΤΗΣ ΕΚΚΛΗΣΙΑΣ
Ο ΜΟΥΝ ΠΕΘΑΙΝΕΙ - ΝΕΚΡΟΣ ΣΤΑ 92
Αληθινέ Πατέρα,
ευχαριστώ για την απαράμιλλη επένδυσή σου.
Αφού πέθανε ο Μουν,
ξεκίνησε το Game of Thrones.
Όλοι ισχυρίζονταν ότι αυτοί πρέπει να αναλάβουν.
Αλλά στο τέλος,
η κληρονομιά του Μουν συνεχίστηκε
όχι από έναν διάδοχο, αλλά, όπως ενδεικνυόταν, από μια τριάδα.
Η Χακ Τζα Χαν έγινε η πνευματική ηγέτιδα της εκκλησίας.
Ο μεγαλύτερος γιος του Μουν
ξεκίνησε τη ΜΚΟ Διεθνής Ενωτική Εκκλησία,
ενώ ο νεότερος Σον έφυγε από την εκκλησία
και ξεκίνησε τη δική του, ιδιαίτερη εκκλησία.
Λέγονται Ιερατείο της Σιδερένιας Ράβδου.
Η Σιδερένια Ράβδος γράφτηκε
στην Αποκάλυψη του Ιωάννη στη Βίβλο.
Αυτό το ερμήνευσαν ως τα τουφέκια AR-15.
Ο Σον Μουν πιστεύει ότι ο πατέρας του ήταν ο μεσσίας,
ότι εκείνος είναι εκπρόσωπος του Σουν Μιουνγκ Μουν.
Και όσον αφορά την πολιτική επιρροή…
Πατέρα, είμαστε ευγνώμονες για τη Δεύτερη Τροπολογία.
…ο Σον είναι ίδιος ο πατέρας του.
Αυτό είναι μια παρακαταθήκη που σε κάνει περήφανο.
Με τον οδηγό αυτό,
έμαθες να χτίζεις τη βάση σου,
να αυξάνεις το ποίμνιο,
να ελέγχεις μυαλά,
να προσφέρεις σωτηρία,
να προστατεύεις την εικόνα σου,
και τώρα να αντέχεις για πάντα.
Ζήτω οι Αληθινοί Γονείς!
Ιδανική εποχή να ξεκινήσεις αίρεση.
Ο κόσμος λαχταράει να βρει νόημα.
Ο κόσμος τρελαίνεται.
Όλοι ψάχνουμε για μια ανάπαυλα
από το χάος της καθημερινότητας.
Με την εμφάνιση των σόσιαλ μίντια,
δεν χρειάζεται να χειριστείς έναν άνθρωπο για να αποκτήσεις απίστευτη δύναμη.
Αρκεί να χειριστείς έναν αλγόριθμο.
Είναι πολύ πιο εύκολο.
Μετά από όσα είδες…
ΘΑΝΑΤΟΣ ΣΤΑ ΓΟΥΡΟΥΝΙΑ
…ίσως πιστεύεις ότι δεν σου ταιριάζει η ζωή του ηγέτη αίρεσης.
Απλώς θυμήσου.
Σ' αυτόν τον κόσμο,
είσαι είτε το αρπακτικό είτε το θήραμα.
Όσοι από σας πιστεύετε ότι ποτέ δεν θα μπορούσατε να γίνετε μέλη αίρεσης…
Εσείς είστε το είδος του ανθρώπου που περιμένουν.
Λοιπόν; Προς τα πού θες να πας;
Είναι όλα παιχνίδι.
Είναι η αλήθεια.
ΠΩΣ ΝΑ ΓΙΝΕΙΣ ΑΡΧΗΓΟΣ ΑΙΡΕΣΗΣ
Υποτιτλισμός: Μαριλένα Τζοβάνη